
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 21 

1 Φεβρουάριου 2005 


ΝΟΜΟΣ ΥΠΆΡΙΘ. 3308 

Κύρωση της Συμφωνίας μεταξύ της Κυβέρνησης της Ελλη¬ 
νικής Δημοκρατίας και του Ευρωπαϊκού Οργανισμού 
Διαστήματος αναφορικά με την ένταξη της Ελλάδας 
στη Συνθήκη του Ευρωπαϊκού Οργανισμού Διαστήμα¬ 
τος και τους συναφείς όρους και προϋποθέσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και έχει την ισχύ, που ορίζειτο άρθρο 28παρ. 
1 του Συντάγματος, η Συμφωνία μεταξύ της Κυβέρνησης 
της Ελληνικής Δημοκρατίας και του Ευρωπαϊκού Οργανι¬ 
σμού Διαστήματος αναφορικά με την ένταξη της Ελλάδας 
στη Συνθήκη του Ευρωπαϊκού Οργανισμού Διαστήματος 
και τους συναφείς όρους και προϋποθέσεις, που υπογρά- 
φηκε στο Παρίσι στις 19 Ιουλίου 2004, της οποίας το κεί¬ 
μενο σε πρωτότυπο στην ελληνική γλώσσα έχει ως εξής: 

ΣΥΜΦΩΝΙΑ ΜΕΤΑΞΥ ΤΗΣ ΚΥΒΕΡΝΗΣΗΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΑΙ ΤΟΥ ΕΥΡΩΠΑΪΚΟΥ ΟΡΓΑΝΙΣΜΟΥ ΔΙΑΣΤΗΜΑΤΟΣ 
ΑΝΑΦΟΡΙΚΑ ΜΕ ΤΗΝ ΕΝΤΑΞΗ ΤΗΣ ΕΛΛΑΔΑΣ 
ΣΤΗΝ ΣΥΝΘΗΚΗ ΤΟΥ ΕΥΡΩΠΑΪΚΟΥ ΟΡΓΑΝΙΣΜΟΥ 
ΔΙΑΣΤΗΜΑΤΟΣ ΚΑΙ ΤΟΥΣ ΣΥΝΑΦΕΙΣ ΟΡΟΥΣ 
ΚΑΙ ΠΡΟΫΠΟΘΕΣΕΙΣ 

Η Κυβέρνηση της Ελληνικής Δημοκρατίας (εφεξής η 
«Ελλάδα»), και, 

Ο Ευρωπαϊκός Οργανισμός Διαστήματος (εφεξής ο 
«Οργανισμός») που ιδρύθηκε δυνάμει της Συνθήκης, 
εγκαινιάστηκε προς υπογραφή στο Παρίσι, στις 30 Μάίου 
1975 και η οποία τέθηκε σε ισχύ στις 30 Οκτωβρίου 1980 
(εφεξής «η Συνθήκη»), 

ΥΠΕΝΘΥΜΙΖΟΝΤΑΣ την Συμφωνία μεταξύ του Οργανι¬ 
σμού και της Ελλάδας αναφορικά με τη συνεργασία στο 
διάστημα για ειρηνικούς σκοπούς που υπεγράφη στις 17 Ια¬ 
νουάριου 2001 και τέθηκε σε ισχύ στις 13 Νοεμβρίου 2001, 

ΛΑΜΒΑΝΟΝΤΑΣ υπόψη το γεγονός ότι σύμφωνα με το 
Άρθρο XXII της Συνθήκης περί του Οργανισμού, οποιο- 
δήποτε Κράτος μπορεί να ενταχθεί στην εν λόγω Συνθήκη 
μετά από απόφαση του Συμβουλίου λαμβανομένης δυνά¬ 
μει μιας ομόφωνης ψήφου όλων των Κρατών-Μελών, 


ΛΑΜΒΑΝΟΝΤΑΣ υπόψη το γεγονός ότι η Ελλάδα υπέ¬ 
βαλε αίτημα για να καταστεί πλήρες μέλος του Οργανι¬ 
σμού, και ότι το Συμβούλιο του Οργανισμού έχει κηρυχθεί 
υπέρ ένταξης της Ελλάδας, 

ΠΕΠΕΙΣΜΕΝΟΙ ότι η εν λόγω ένταξη θα συμβάλει στην 
επίτευξη των αντικειμενικών σκοπών που ορίζονται στην 
Συνθήκη του Οργανισμού, 

ΣΧΕΤΙΚΑ με το άρθρο II, XIII.4 και XXII της Συνθήκης του 
Οργανισμού, 

ΟΣΟΝ ΑΦΟΡΑ στη Συμφωνία μεταξύ των Κρατών Με¬ 
ρών στη Συνθήκη για την ίδρυση ενός Ευρωπαϊκού Οργα¬ 
νισμού Διαστήματος και του Ευρωπαϊκού Οργανισμού 
Διαστήματος για την προστασία και ανταλλαγή διαβαθμι¬ 
σμένων πληροφοριών, 

ΣΥΜΦΩΝΗΘΗΚΑΝ ΤΑ ΕΞΗΣ: 

ΑΡΘΡΟ 1 

Ο σκοπός αυτής της Συμφωνίας είναι να καθοριστούν οι 
όροι και προϋποθέσεις σύμφωνα με τις οποίες εντάσσε¬ 
ται η Ελλάδα στην Συνθήκη του Οργανισμού. 

ΑΡΘΡΟ 2 

1) Η Ελλάδα θα καταστεί μέλος του Οργανισμού και μέ¬ 
ρος της ιδρυτικής του Συνθήκης. 

2) Η Ελλάδα θα εγκρίνει τους όρους που διέπουν την 
ένταξή της, όπως αναφέρεται στην παρούσα Συμφωνία. 

ΑΡΘΡΟ 3 

1) Σύμφωνα με το Άρθρο XXI.I η Συνθήκη του Οργανι¬ 
σμού θα τεθεί σε ισχύ για την Ελλάδα την ημερομηνία κα¬ 
τά την οποία θα κατατεθούν στην Κυβέρνηση της Γαλλίας 
τα Ελληνικά έγγραφα ένταξης. Η Ελλάδα θα λάβει όλα τα 
απαραίτητα μέτρα έτσι ώστε αυτό να λάβει χώρα πριν την 
30η Νοεμβρίου 2005. Εάν δεν κατατεθούν μέχριτην ανω¬ 
τέρω ημερομηνία, είναι δυνατόν να υπάρξει επαναδια¬ 
πραγμάτευση των όρων και προϋποθέσεων της Συμφω¬ 
νίας όταν το ζητήσουν είτε το ένα είτε το άλλο των μερών. 

2) Με έναρξη ισχύος από την ημερομηνία ένταξης, οι 
διατάξεις της Συνθήκης με όλα τα μέτρα που λαμβάνονται 
από το Συμβούλιο, θα δεσμεύουν την Ελλάδα και θα ισχύ- 
σουνγιααυτότο Κράτος. Η Ελλάδα θα τεθεί στην ίδια θέ¬ 
ση όπως τα άλλα Κράτη Μέλη αναφορικά με τις αποφά¬ 
σεις, κανονισμούς, ψηφίσματα ή οποιεσδήποτε άλλες 

πράξεις που γίνονται από το Συμβούλιο, ή κατ’ ανάθεση 
αυτών, από οποιονδήποτε υπεξούσιο φορέα και σε σχέση 
με οποιαδήποτε Συμφωνία που συνομολογείται από τον 
Οργανισμό. Συνεπώς, η Ελλάδα θα συμμορφωθεί με τις 
παραπάνω αρχές και πολιτικές που απορρέουν εκ τούτων 
και, οποτεδήποτε χρειασθεί, θα λάβει όλα τα κατάλληλα 
μέτρα για να διασφαλισθεί η πλήρης εφαρμογή τους. 

3) Η Ελλάδα μέσα σε λογικά χρονικά πλαίσια θα λάβει 
όλα τα κατάλληλα μέτρα για να προσαρμόσει την εσωτε¬ 
ρική της νομοθεσία και κανόνες στα δικαιώματα και υπο¬ 
χρεώσεις που προκύπτουν από την ένταξη της στον Ορ¬ 
γανισμό. 

ΑΡΘΡΟ 4 

Η Ελλάδα σύμφωνα με το Άρθρο XIII. 4 ατης Συνθήκης 
του Οργανισμού θα προβεί σε μια ειδική πληρωμή ανερ- 
χόμενη σε 5 εκατομμύρια ΕΥΡΩ σύμφωνα με τους οικο¬ 
νομικούς όρους του έτους θέσης σε ισχύ της Συμφωνίας 
και σύμφωνα με τις διατάξεις του Άρθρου 3.1. Η εν λόγω 
πληρωμή θα γίνει σε πέντε ετήσιες ισόποσες δόσεις που 
θα καταβληθούν με έναρξη το έτος θέσης σε ισχύ της 
Συμφωνίας. 

ΑΡΘΡΟ 5 

Από την ημερομηνία έναρξης ισχύος της Συνθήκης του 
Οργανισμού για την Ελλάδα, η Συμφωνία μεταξύ του Ορ¬ 
γανισμού και της Ελλάδας που αναφέρεται στο εισαγωγι¬ 
κό της μέρος που υπογράφηκε στις 17 Ιανουάριου 2001, 
θα καταστεί άκυρη και χωρίς ισχύ. Το ίδιο θα ισχύσει για 
τις Συμφωνίες που έχουν συναφθεί μεταξύ της Ελλάδας 
και του Οργανισμού αναφορικά με την συμμετοχή της σε 
ορισμένα προαιρετικά προγράμματα του Οργανισμού. 
Τα δικαιώματα και υποχρεώσεις της Ελλάδας σαν ένα 
Κράτος που συμμετέχει στα παραπάνω προγράμματα θα 
διέπονται από τις αντίστοιχες Δηλώσεις και τους κατ’ 
εφαρμογή κανόνες. 

ΑΡΘΡΟ 6 

Ο συντελεστής βιομηχανικής απόδοσης θα υπολογι- 
σθεί χρησιμοποιώντας την μέθοδο η οποία ισχύει στον 
Οργανισμό και εφαρμόζεται σε όλα τα Κράτη - Μέλη, με 
εξαίρεση τον συντελεστή απόδοσης για τα υποχρεωτικά 
προγράμματα και δραστηριότητες του Οργανισμού, 
όπως αυτό ορίζεται στο Άρθρο ν.Ι.ατης Συνθήκης (εφε¬ 
ξής οι «υποχρεωτικές δραστηριότητες του Οργανισμού») 
για τις οποίες θα ισχύσουντα μεταβατικά μέτρα που ανα- 
φέρονται στο παρακάτω Άρθρο 7. 


ΑΡΘΡΟ 7 

Θα ισχύσουν τα παρακάτω μεταβατικά μέτρα κατά την 
διάρκεια μιας χρονικής περιόδου έξη (6) ετών με έναρξη 
από την ημερομηνία ένταξης. 

1. Ετήσιο ποσό 3,92 εκ. ΕΥΡΩ (στους οικονομικούς 
όρους του έτους θέσης σε ισχύ της Συμφωνίας σύμφωνα 
με τις διατάξεις τους Άρθρου 3.1) από την συνεισφορά 
της Ελλάδας στις υποχρεωτικές δραστηριότητες του 
Οργανισμού θα χρησιμοποιηθεί από τον τελευταίο, σύμ¬ 
φωνα με τους κανόνες και τις διαδικασίες του, για χρη¬ 
ματοδοτικές δραστηριότητες που σκοπεύουν στην προ¬ 
σαρμογή της βιομηχανίας, των επιχειρήσεων, της επιστη¬ 
μονικής κοινότητας και άλλων φορέων της Ελλάδας στις 
απαιτήσεις του διαστήματος, συμπεριλαμβανομένηςτης 
εκπαίδευσης, ενημέρωσης, εγρήγορσης και επίδειξης. 

2. Ο Οργανισμός θα καταβάλλει τις καλλίτερες προ¬ 
σπάθειες του για να χρησιμοποιήσει, σύμφωνα με τους 
κανόνες και διαδικασίες τους Οργανισμού που ισχύουν 
σε άλατα Κράτη -Μέλη, την διαφορά μεταξύ της ιδανικής 
απόδοσης για την εισφορά της Ελλάδας στις υποχρεωτι¬ 
κές δραστηριότητες του Οργανισμού και του ποσού που 
αναφέρεται στην παραπάνω παράγραφο 1, για την σύνα¬ 
ψη συμβάσεων στον τομέα των υποχρεωτικών δραστη- 
ριοτήτωντου Οργανισμού. Δεν παρέχεται καμία εγγύηση 
όσον αφορά στη βιομηχανική απόδοση και δεν θα οφεί¬ 
λεται καμιά αποζημίωση στο τέλος της μεταβατικής πε¬ 
ριόδου. 

3. Η στατιστική απόδοσης της Ελλάδας θα διακοπεί στο 
τέλος της μεταβατικής περιόδου. Με έναρξη ισχύος από 
την πρώτη ημέρα μετά το τέλος της μεταβατικής περιό¬ 
δου, ο συντελεστής βιομηχανικής απόδοσης για την Ελ¬ 
λάδα θα υπολογιστεί βάσει και σύμφωνα με την μέθοδο 
που ισχύει στον Οργανισμό και εφαρμόζεται σε όλα τα 
Κράτη - Μέλη. Οι συνεισφορές που καταβάλλονται και τα 
συμβόλαια που συνάπτονται πριν το τέλος της μεταβατι¬ 
κής περιόδου, δεν θα λαμβάνονται υπόψη προς το σκοπό 
υπολογισμού του συντελεστή βιομηχανικής απόδοσης 
της Ελλάδας μετά το τέλος της μεταβατικής περιόδου. 

ΑΡΘΡΟ 8 

1. Η παρούσα Συμφωνία υπόκειται σε επικύρωση εντός 
της Ελλάδας. 

2. Αυτή η Συμφωνία θα τεθεί σε ισχύ την ημέρα κατάθε¬ 
σης των εγγράφων ένταξης από την Ελλάδα στην Κυβέρ¬ 
νηση της Γ αλλίας. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


119 


ΡαίΙα 

Οεδείιείιεη ζιι 


ϊολΑΔ 


ΟοηεαΙ ίολΑΔ οη 9υ00ΐ{ 

ΡαΐΙ α ^ΟΛλΛ 1ε ^αμΜιΧ Χοο^ 

Οεδείιείιεη ζυ $λΚλ£> 3ΐη Λ§. £θΟ^ 

Η παρούσα Συμφωνία συντάχθηκε ^το ^ την / $ ^ χΐΛ ^\ \/ ^(/ίο<^ 


ίη 1\νο οήβίηαΐδ, ΐη Ιΐιβ Εη§1ΐδΗ, Ρτεπείι, Οεπηβη βηά Ηε11$ηΐε Ι3η§υ3§εδ, 311 Ιεχίδ 
βεΐη§ εηιιαίΐγ αιι&εηΐΐε. 

εη άεηχ οή§ΐηαιιχ, εη Ιαη^ιιεδ 3η§1αΐδε, &3η?3ίδε, αΐίειηωκίε εΐ §τεεφΐε, εΐιαουη άεδ 
ίεχίεδ ίαϊδαηί ε§3ΐειηεηί ίοΐ. 

ΐη ζννεΐ υτδεΙίΓίίΐεη ΐη εη§1ίδεΙιεΓ, &3ηζόδΐδε1ιεΓ, όειιΙδεΙιεΓ αηά §τΐεο1ιΐ δείιετ δρταείιε, 
ννοόεΐ ]ε<1εΓ Ψοτίίαυί βΙείοΗειτη&βεη νεΛΐηάΙΐοΗ ΐδί. 

σε δύο πρωτότυπα, στην Αγγλική, Γαλλική, Γερμανική και Ελληνική γλώσσα. 
Όλα τα κείμενα είναι εξίσου γνήσια. 



Ρογ ίΗε ΟονεπυηεηΙ οΓ Ιΐιε Ηεΐΐεηΐε 
Κεριιόΐΐε 


Ροητ 1ε ΟοιινεΓηεπιεηί άε Ια ΚερυΜΐςιιε 
Ηεΐΐέηίςηε 

Ρϊϊγ όΐε 

Κε§ΐεηιη§ άετ Ηεΐΐεηΐδούεη Κερυόΐΐΐί 
Για την 

Κυβέρνηση της Ελληνικής Δημοκρατίας 



Ρογ Αε Εατορεαη δραε^Α^εηεν 
Ρουτ ΓΑ§εηεε δραίΐαίε Ειιτορέεηηε 

Ρϋτ άΐε 

ΕυΓοραΐδεΠε \νε1ίΓ3ΐιπιθΓ§3ηΐδ3ΐΐοη 
Γ ια τον 

Ευρωπαϊκό Οργανισμό Διαστήματος 

Άρθρο δεύτερο 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως και της Συμφωνίας 
που κυρώνεται από την πλήρωση των προϋποθέσεων του άρθρου 8 παράγραφος 2 αυτής. 

Παραγγέλλομετη δημοσίευση του παρόντος στην Εφημερίδατης Κυβερνήσεως και την εκτέλεσή του ως νόμου του 
Κράτους. 

Αθήνα, 28 Ιανουάριου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

Γ. ΑΛΟΓΟΣΚΟΥΦΗΣ Π. ΜΟΛΥΒΙΑΤΗΣ 

ΑΝΑΠΤΥΞΗΣ 

Δ. ΣΙ ΟΥΦ ΑΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 31 Ιανουάριου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




